د افغانی سرې میاشتې د ننګرهار نمایندګۍ ریاست اړوند د کتلوی معافیت د ۷ ګرځنده روغتیایی ټیمونو میاشتنۍ ناسته وشوه. نن یکشنبه د روان ۱۴۴۵ سپوږمیز کال د ربیع الاول د میاشتې په ۹مه نېټه د افغانی سرې میاشتې د ننګرهار نمایندګۍ ریاست اړوند د کتلوی معافیت د اووه ګرځنده روغتیایی ټیمونو، د ختیځ زون او ننګرهار نمایندګۍ ریاست د غونډو په تالار کې خپله میاشتنۍ د همغږۍ ناسته تر سره کړه. د غونډې په پیل کې د افغانی سرې میاشتې د ختیځ زون د روغتیایی چارو مسؤل ډاکټر وحیدالله زهیر له ټولو ګډونوالو وغوښتل، تر څو خپلو مسولیتونو او نیمګړتیاوو ته متوجه شی. په دې یوه ورځنۍ غونډه کې د کتلوی معافیت اوو ګرځنده روغتیایی ټیمونو د سپمبر د میاشتې خپل ټول کاری راپورونه د کتلوی معافیت له مسؤل او سوپروایز او د ختیځ زون د روغتیایی چارو له مسؤل ډاکټر وحیدالله زهیر سره شریک کړل، چې د همدې راپورونو په اساس د کتلوی معافیت اوو ګرځنده روغتیایی ټیمونو د سپمبر په میاشت کې د ننګرهار ولایت په پنځو ولسوالیو خوږیاڼی، هسکه مېنه، پچیراګام، کوټ او اچین کې ټولټال ۱۳۸۲۳ تنه ناروغانو ته په وړیا ډول خدمات وړاندې کړی دی، چې له دې جملې څخه ۴۰۱۵ له پنځو کلنو کم عمره ماشومان دی. 09:45 PM د ا.س.م د ننګرهار نشرات 09:45 PM 09:46 PM 09:46 PM September 25 NN